tomron87/hebrew-wikipedia-sentences-corpus huggingface dataset:
האנשים של המוזיקה החלו להגיש רצף תוכניות הנקרא "אלבומים לקחת לבידוד" ששודרו בין 00:00–02:00, בו הם המליצו על אלבומים ששווה להכיר ולקחת לבידוד.
בין השעות 02:00–06:00 נוגנו בתחנה רק שירים של אמנים ישראלים (מסורת זו נמשכה לאחר הגל הראשון) ובימי שישי בשעות אלו שודרו סטים של תקליטנים ישראלים.
כמו כן מדי יום רופאים, חיילים, רוקחים ואנשים חשובים נוספים בחרו במדינה בדרך את השירים לכבוד חלקם בהתמודדות עם המגפה, מדי פעם גם מאזיני התחנה יכלו לבחור ולבקש שירים להקדיש שירצו לשמוע והשירים שביקשו שובצו בשידורים.
דבר זה התחיל בתאריך 16 במרץ והסתיים בתאריך 10 במאי, בתאריך זה כל התוכניות חזרו לאורך שעתיים מלבד רצועת הבוקר שהתקצרה לשעה, רצועת הערב שהתארכה לשלוש שעות (בהתחלה הוגשה על ידי שיר הדס מאיר ולאחר מכן רואי שריקי החל להגיש את הרצועה).
התוכניות "עשורים" ו"קולות החיילים" הוחזרו, "שתיקת הכבישים" לא הוחזרה.
מדינה בדרך חזרה לשעותיה הרגילות והחל מהגל השני של הקורונה הוחזרה מסורת "רביעי ישראלי".
כמו כן, התחנה חזרה לארח אמנים באולפן חיצוני ובשידורים מוקלטים מראש בעקבות המגבלות (בתוכניות "גלגלייב" עם דלית רצ'שטר ובתוכנית של עידו פורת).
נוספה פינה קצרצרה בשם "מוזיקה זה החיים" שבה אנשי תעשיית המוזיקה בהופעות מספרים את סיפור העבודה שלהם ובוחרים שיר שיתנגן בסוף הפינה.
המצעד השנתי העברי של אותה שנה הוקדש לתעשיית המוזיקה הישראלית בעקבות המשבר וכלל ביצועים חיים משלל במות ברחבי הארץ.
בכל יום שישי בשעה 17:30 נוגן שיר מהופעה חיה של אמן ישראלי כדי לעזור לתעשייה.
בין החודשים ינואר למרץ 2021 מדי יום שני התכנית מדינה בדרך עברה לשדר ממתחם שרונה בתל אביב, תוך אירוח אמנים ומתן דגש על סיוע לעולם התרבות באמצעות עמותת פעימת הלב.
בשנת 1998 פקע הסכם התמלוגים של גל"צ וגלגלצ עם אקו"ם, והופסקו התשלומים.
בספטמבר 2000 פתח אקו"ם במאבק משפטי נגד התחנות.
ב-12 בינואר 2003 נכנס לתוקף צו מניעה לשידור מוזיקה בתחנות, ולראשונה שודרו בגלגלצ תוכניות דיבורים והעלו מאזינים לשידור.
תוך יממה הושג הסכם בין הצדדים.
התחנה עורכת מצעד שבועי המדורג על ידי המאזינים, שבוחרים עשרה שירים מתוך ארבעים דרך אתר האינטרנט של התחנה.
המצעד כולל שירים ישראלים ובין-לאומיים במקביל.
המצעד מכונה "אחד אחד" כיוון שבתוכנית מושמעים פעם שיר עברי ופעם שיר לועזי.
עד לשנת 2010 הגיש את המצעד עמרי רונן, אז החליפה אותו הדר מרקס.
בשנת 2011 פרשה מרקס מהתחנה, ונעמי רביע החליפה אותה בהגשת המצעד, אז קוצר המצעד לשעתיים והוא כולל 20 שירים בלבד.
כיום המצעד משודר בימי חמישי במשך שעתיים בין 12:00–14:00 בהגשת דלית רצ'סטר, לפני המצעד משודרת התוכנית קולות החיילים בין השעות 10:00–12:00 בהגשת דנה עמרמי.
נוסף לשידור השירים שדורגו במצעד, במהלך התוכנית משובצות גם פינות בשם "היה היה" בה משמיעים שירים שכיכבו במצעדים בשנים קודמות, "מסביב לעולם" בה משמיעים שירים המדורגים במצעדים בארצות שונות בחו"ל, ו"ישראלי/בין-לאומי חדש" בה מושמע שיר חדש שייכנס לפלייליסט בשבוע שלאחר מכן בהשמעת בכורה בתחנה.
בנוסף למצעדים השבועיים, גלגלצ עורכת גם מצעדים שנתיים, המסכמים את שנת המוזיקה החולפת.
בערב ראש השנה מתקיים מצעד עברי שנתי בו מדורגים שירים עבריים.
ובסוף השנה האזרחית מתקיים מצעד בין-לאומי שנתי.
ב-31 בדצמבר 2009 אף שודר בתחנה, לאורך 10 שעות שידור, מצעד העשור של הלהיטים הגדולים בעשור הראשון של המאה ה-21. באוגוסט 2019 שודרו מצעדי העשור מחדש כאשר ניתנה למאזינים לבחור מחדש את השירים המועדפים עליהם.
המצעד הראשון הוקדש לשירי שנות ה-70, לאחר מכן שירי שנות ה-80 ושנות ה-90.
תוכנית הבחירות שודרה מ-1996 עד 2011 בימי השבוע אחר הצהריים.
בתוכנית שודרו שירים שנבחרו על ידי המאזינים באמצעות אתר גלגלצ ועמוד התוכנית בפייסבוק.
בעבר הנחה את התוכנית עמרי רונן, באותה תקופה התקיימה בתוכנית פינה בשם "מלחמת העולמות": בתחילת התוכנית נבחרים שני זמרים שבאים מעולמות תרבותיים שונים והקהל מצביע ב-SMS או באתר גלגלצ, ובסוף התוכנית משודרים שלושה שירים בביצוע האמן הנבחר.
לאחר פרישת עמרי רונן מהתחנה, עברה התוכנית לידי הדר מרקס והפינה הוחלפה במשחק "השלישייה": בכל יום נבחר נושא, והמאזינים יכולים לבחור שירים הקשורים לנושא, ושלושה מתוכם משודרים בסוף התוכנית.
עם עזיבתה של מרקס את התחנה במאי 2011 בוטלה התוכנית.
על שעות השידור שלה (בין 13:00–16:00) שודרה התוכנית "הצתה מאוחרת" עם גידי שפרוט, אך כיום לאחר פרישתו של שפרוט משדרים בשעות אלו דלית רצ'סטר, מאיה אלקולומברה ו"עשורים" עם ערן אליקים.
החל מ-2018 החלה בגלגלצ מתכונת חדשה בימי שישי של תוכניות קבועות בשם "שישי החדש" –
בין 6:00–9:00 נעמי רביע שידרה תוכנית ובה היא מביאה את פרשת השבוע במוזיקה ולקראת סופה, ד"ש מהאייטיז ובו משמיעה פיסת נוסטלגיה משנות השמונים.
החל משנת 2021 החליפה אותה גוני כהן והחל משנת 2026 החליפה אותה יולי רובין שטיין.
בין השעות 9:00–12:00 לבנת בן חמו שידרה תוכנית ובה אמן מציע מתכון שבועי לשישי (פינה זו הסתיימה), המאזינים צילמו את עצמם לתמונת הכנות לשבת ופיוט שבועי בהתאם לאווירת השבוע.
החל משנת 2021 החליפה אותה טליה כהן והפינות בוטלו, עוד באותה שנה תם אהרון החליף את טליה כמגיש הקבוע של הרצועה עד עזיבתו את התחנה ב-2023 ומאז מתן לוי מגיש את הרצועה.
בין 12:00–15:00 עומר גפן מגיש את תוכנית הרוק של גלגלצ ובה הפינה "האזנה מודרכת" בשעתה השנייה של התכנית.
ובין השעות 15:00–18:00 שיר הדס מאיר שידרה את "קבלת שבת", תוכנית בה אמנים בחרו את המוזיקה שהם אוהבים בשישי למשך שעה שלמה.
עם פרוץ מלחמת חרבות ברזל התוכנית הוסבה לאירוח של בני משפחות החטופים באולפן.
עם חזרת החטופים בסוף 2025 התוכנית ירדה וכיום מגיש את הרצועה שחר אמאנו ומנוגנת בה מוזיקה רגילה של התחנה.
בשבת, בין השנים 2020-2023 השבת מותגה מחדש כ"שבת עשורים", מעין מתכונת מהירה של תוכנית עשורים היומית, בה בכל רבע שעה מושמעים כ-3–4 שירים מעשור אחר באופן אקראי.
הרצועה שודרה משעה 8:00 עד 22:00. עם פרוץ מלחמת חרבות ברזל הרצועה ירדה ובשבת מנוגנת מוזיקה רגילה של התחנה עם מגישים מתחלפים.
"מדינה בדרך" היא התוכנית הוותיקה ביותר בגלגלצ, ומשודרת מיום הקמת התחנה בשנת 1993. החל מינואר 2016 מגישים אותה הדר מרקס (בימים א'–ד') ורואי שריקי (ביום ה').
על פי סקר TGI מינואר 2026, "מדינה בדרך" היא תוכנית הרדיו המואזנת ביותר בישראל.
בשנת 2023 גלגלצ הכריזה על פסטיבל מוזיקה ראשון של התחנה תחת השם "גלגלייב", שמתוכנן להתקיים באמפי פארק בראשון לציון לרגל חגיגות 30 שנה לתחנה ו-140 שנה להיווסדות העיר.
התחנה פרסמה בהדרגה מידע על האירוע, בין היתר כי באירוע צפויים להופיע כמה מהמוזיקאים הפופולריים בישראל.
לגלגלצ פעילות ענפה גם ברשתות החברתיות.
הביצועים החיים באולפן מצולמים ומועלים לרשתות החברתיות ולערוץ היוטיוב של התחנה, וזוכים למיליוני צפיות.
התחנה יוצרת תוכן ייעודי שלא מתכתב בהכרח עם שידור הרדיו, וכולל סרטוני מידע מוזיקליים, אירועי מוזיקה ויראליים וחדשות מוזיקה.
בסטורי של גלגלצ באינסטגרם ובפייסבוק, נותנים חשיפה לשירים חדשים, מסקרים הופעות בולטות, ומפרסמים את השירים החדשים בפלייליסט של התחנה.
לקראת המצעד העברי השנתי והמצעד השנתי הבינלאומי, יוצאים במסגרת התחנה גרסאות כיסוי מיוחדות לשירים בולטים מהשנה החולפת בביצוע אומנים ישראלים.
נכון לינואר 2026 לגלגלצ 198 אלף עוקבים ברשת אינסטגרם, 340 אלף עוקבים ברשת פייסבוק ו-103 אלף עוקבים ברשת טיקטוק.
לערוץ היוטיוב של גלגלצ 238 אלף עוקבים.
בראש צוות הדיגיטל עומדת כיום ניצן נחומזון.
לתחנה יש מסורת של השמעת שירים מסוימים בזמנים קבועים:
ביום שישי לפני השעה 18:00, שודר השיר "Hurt" של "Nine Inch Nails", בביצוע של ג'וני קאש.
ב-11 בספטמבר 2020 הודיעה שדרנית התוכנית "קבלת שבת", שיר הדס מאיר, על הפסקת שידור השיר, לאחר יותר מעשור, משום שהוא "מדכא" ו"נוגע באובדן עצמי".
לאחר הצבעת המאזינים ברשתות החברתיות, השיר "מודה אני" (מתוך האלבום "מודה אני") של מאיר אריאל נבחר להחליף את "Hurt".
ביום שישי לפני השעה 12:00, בסיום תוכניתה של לבנת בן חמו, משודר השיר "יום שישי הגיע" של להקת צלילי הכרם.
המסורת נשמרה גם לאחר עזיבתה של בן חמו את התחנה.
בעבר, בימי שבת לפני השעה 18:00 שודר השיר "תודה אנשים טובים" של אריק איינשטיין.
במוצאי שבת אחרי השעה 02:00 משודר השיר "הללויה" של לאונרד כהן, בביצוע ג'ף באקלי.
עד שנת 2017 בליל שבת לפני חצות שודר השיר "Alabama Song" בביצוע להקת "הדלתות".
ביום חמישי בשעה 9:55 שודר השיר "Africa" של להקת "טוטו", במסגרת הפינה "השיר הטוב ביותר בעולם", בתוכנית "מדינה בדרך" עם עומר גפן.
לאחר ירידת הפינה, השיר הפסיק להתנגן בשעות האלה.
השיר הפך לשיר הסיום הקבוע של התוכנית גם אחרי ירידת הפינה.
משנת 2020 השיר שפותח את שידורי גלגלצ במוצאי יום כיפור הוא "בין קודש לחול" של אמיר דדון ושולי רנד.
בסוף תוכניתו של עומר גפן, בשישי בצוהריים, מושמעת ברכת "שבת שלום חנוך", ואחריה משמיע גפן אחד משיריו של שלום חנוך.
מ-16 בנובמבר 2023 ועד 7 ביולי 2024 הושמע כל יום בשעה 17:00 (וביוזמת גלגלצ, גם בתחנות רדיו נוספות, בהן eco99fm, רדיוס 100fm וגלי צה"ל) השיר "בוא הביתה" בביצוע שולה חן, בקריאה להחזרת החטופים ממתקפת הפתע על ישראל.
גלגלצ החליטו להמשיך במסורת לבדם והחלו לנגן בשעה זו בכל יום את השיר "תחזור" של הפרויקט של עידן רייכל ורוני דלומי והחל מפברואר 2025 שודר בכל יום שיר שקשור בחזרה הביתה ובחופש עד לחזרת החטופים.
למרות אחוזי ההאזנה הגבוהים, נשמעה בציבור ביקורת קשה על גלגלצ לקראת סוף שנת 1997 ותחילת שנת 1998. המבקרים טענו שהנהלת התחנה עסוקה רק בהגדלת הרייטינג, וויתרה על איכות השידור.
נטען שהתחנה מגבילה את עצמה לסוג מוגדר מאוד של מוזיקה, ולמעשה משדרת מתוך מבחר מצומצם מאוד של שירים מוכתבים מלמעלה, במטרה "ללכת על בטוח".
מבקר המוזיקה ועורך מוזיקלי בכיר לשעבר בתחנה יואב קוטנר אף אמר ב"כנס הרדיו הראשון" שהתקיים בחיפה בשנת 2007 כי: "תחנת גלגלצ היא תחנה שמשדרת מיינסטרים מאוס, שאני אישית לא סובל אותו".
על שיטת הפלייליסט אמר: "...אין ספק שהשיטה עובדת, אבל חייבים להרחיב את המגוון המוזיקלי כי בצמצום הזה טמון נזק תרבותי עצום".
כתשובה לביקורת, עבדה התחנה יותר ויותר על השגת השמעות בלעדיות לאלבומים ושירים חדשים, עבריים ולועזיים.
חברות התקליטים מסרו עותקים של הסינגלים לגלגלצ בלבד, ובתמורה נכנסו השירים ל-Playlist, וזכו לחשיפה מוגברת בשידורי התחנה, למשך תקופת הבלעדיות.
כך החל הקמפיין "גלגלצ – לפני כולם".
אף על פי כן נמתחה ביקורת על התחנה, כי למרות היותה ממומנת מכספי ציבור, הרי שאין מושמעים בה סגנונות מוזיקליים רבים האהובים על חלקים גדולים בציבור, כגון מוזיקה ים תיכונית, מוזיקה חסידית וכדומה.
בתגובה לטענות של אמנים ותיקים כנגד התחנה ולביקורת על בחירות הז'אנרים המושמעים, אמר מנהל התחנה אלדד קובלנץ: "אני חושב שאנחנו נותנים במה לאמנים הוותיקים ושהמינון של השירים שלהם בהחלט מספק, אבל אף פעם אי אפשר לרצות את כולם.
כל ז'אנר מרגיש מקופח בגלגלצ.
יש משהו מגוחך בדיון הזה, כי ההצלחה של התחנה נובעת ממה שהיא.
ברגע שהיא תתחיל לנסות לרצות את מבקריה, אף אחד לא ירצה להאזין לה יותר".
באוקטובר 2009 הוגשה עתירה לבג"ץ בדרישה להתערב בבחירת השירים המושמעים בתחנה בטענה שזו מונעת משיקולים זרים, ממניעים מסחריים, ופועלת ללא רגולציה מתאימה.
בתחנה הגיבו לטענות באומרם כי "שיטת עריכת המוזיקה בתחנה מתבססת על עיקרון של מתן הזדמנות שווה לאמנים, ועל שיקולים מקצועיים הנגזרים מתכליתה וייעודה של התחנה".
בספטמבר 2010 דחה הרכב השופטים בראשות דורית ביניש את העתירה, וקבע כי אין פסול בנוהל בחירת השירים של התחנה.
עוד ציינו השופטים כי אין מקום להתערבות בית המשפט בתוכן המוזיקלי, וכי טענות העותר בדבר התנהלותה של התחנה היו חמורות מאוד אך הן ללא כל ביסוס ותשתית.
עם זאת, הורה בית המשפט לקדם בתוך 45 יום מיום מתן ההחלטה את הסדרת חוקיות פעילותה של התחנה, שעליה אמון הפיקוד העליון בראשות הרמטכ"ל.
בשנת 2016 חייב בית משפט השלום בתל אביב את גלגלצ לשלם פיצויים בסך 50 אלף ש"ח לזמרת רונית רולנד, עקב סירוב התחנה לתת לה קרדיט בשידור.
מפקד גלי צה"ל - טל לב רם
מנהלת גלגלצ - שירה לוקסנבורג
סגן מנהלת גלגלצ - בר כ"ץ
עורכת מוזיקה ראשית - דנה יצחק
עורך תנועה ראשי - בני כבודי
אחראי על פניות הציבור - ערן אליקים
מפיק ראשי - מתן לוי
עורכת הדיגיטל הראשית - ניצן נחומזון
גלגל רפאים המוכר גם כגילגל רפאים , הוא רוגם, מעגל אבנים ומונומנט מגליתי עתיק הנמצא ברמת הגולן, בקרבת מושב יונתן, וכ-16 קילומטרים מזרחית לחופה הצפוני של הכנרת, במרכז מישור נרחב המכוסה מאות דולמנים.
בקרבת המקום נמצא יישוב קדום מתקופת הברונזה הקדומה.
האתר בנוי כקומפלקס העשוי מיותר מ-42 אלף אבני בזלת המסודרות במעגלים.
במרכז האתר בנוי תל אבנים בגובה של כ-5–6 מטרים, המוקף מספר שכבות מעגליות של מצבורי אבנים.
חלקן יוצרות מעגל סגור וחלקן מעגל פתוח.
היקפה של החומה החיצונית ביותר קרוב לחצי קילומטר, וקוטרה הוא יותר מ-150 מטרים.
גלגל רפאים נבנה ככל הנראה באלף השלישי לפנה"ס, לקראת סוף התקופה הכלקוליתית בארץ ישראל, ונוסף אליו מתחם קבורה מהאלף השני לפנה"ס.
ישנן השערות שונות על אודות הייעוד והמטרה לשמה נבנה האתר, החל מלוח שנה קדום המבוסס על השמש ועד קבר או אתר פולחן.
בעברית נקרא האתר "גלגל רפאים" משום שעל פי המקרא היו הרפאים תושביו הקדמונים של אזור הבשן - הגולן המודרני, שבו שוכן האתר, עם של ענקים שכינוים המקראי היה "רפאים".
בשל כך, לדעת אנשים מסוימים, נוצר המקום על ידי ענקים, ומהווה הוכחה לפעולתם של ענקים באזור.
מקורו של המונח "גִּלְגָּל" או "גַּלְגַּל" הוא הצורה המעגלית של האתר.
בערבית נקרא המקום "רוג'ם אל הירי", שפירושו "גל האבנים של חתולי הבר".
מקורו של שם זה אינו ידוע.
שם זה נגלה לחוקרים הישראלים רק לאחר מלחמת ששת הימים, בזכות מפות ישנות של האזור שבהן מצוין שם זה, שהושארו לאחר נסיגת הסורים וכיבוש הגולן.
בשל גודלו ובשל היותו ממוקם באזור מישורי שאין בו הרים או גבעות, ניתן לצפות באתר במלוא גודלו רק במבט מן האוויר.
במבט אווירי ניתן לראות בו מעגל אבני בזלת גדול, שבתוכו מעגלים קטנים יותר, חלקם פתוחים וחלקם סגורים.
במרכז המעגל נמצא תל אבנים, דולמן, שקוטרו כ-20 מטר וגובהו חמישה מטרים בקירוב.
במבנה כולו יש יותר מ-42 אלף אבנים, שהובאו למקום לפני כ-5,000 שנה.
ככל הנראה, הסיבה לכך שהאתר בנוי מאבני בזלת היא נגישותן של אלה ברמת הגולן; לבונים לא היה קושי לחצוב ולהוביל את האבנים לאתר, מאחד מהרי רמת הגולן .
היקף החומה החיצונית ביותר קרוב לחצי קילומטר וקוטרה הוא יותר מ-150 מטרים.
בין מעגלי האבנים מחברות חומות אבנים קטנות.
מצבור האבנים המרכזי, הדולמן הפנימי, הוא גרעינו של האתר ובנוי מאבנים קטנות יחסית לאבנים האחרות, גובהו 6-5 מטרים וקוטרו 20–25 מטרים.
אל המרכז מחוברים ארבעה קירות עיקריים של אבנים - הקיר הראשון, צורתו חצי מעגל, לא מושלם, קוטרו 50 מטר ורוחבו כ-1.5 מטר.
קיר זה מחובר לקיר שני המהווה מעגל כמעט שלם.
הקיר השלישי מהווה מעגל שלם ללא קטיעות או הפרעות.
קוטרו כ-110 מטר ורוחבו 2.6 מטר לכל אורכו.
הקיר הרביעי הוא החיצוני והגדול ביותר מבין הקירות, קוטרו כ-150 מטר ורוחבו 3.2 מטרים.
נפח כלל האבנים באתר הוא כ-12,000 מ"ק, כך שבוני האתר הביאו אליו אבני בזלת במשקל כולל של מעל 37,000 טונות.
גלגל רפאים נמצא ברמת הגולן.
לכן, חוקרים ישראלים הגיעו אליו רק לאחר מלחמת ששת הימים וכיבוש האזור בידי כוחות צה"ל.
נראה כי הסורים לא ייחסו חשיבות מיוחדת למקום, והאזכור היחיד לקיומו אצלם הוא שמו שצוין במפות ישנות של צבא סוריה.
לתושבי האזור בוודאי היה המקום מוכר מאז ומעולם, אולם המחקר המדעי אודותיו החל רק בסוף שנות השישים.
האתר הוזכר בסקר החרום של שמריה גוטמן וקלייר אפשטיין שנערך מספטמבר 1967 עד פברואר 1968, שהיה החקר הארכאולוגי הראשון של רמת הגולן לאחר מלחמת ששת הימים.
רבים מבתי הכנסת הקדומים בגולן, מבנים מגליתיים, גלגל רפאים, בתים מהתקופה הביזנטית, והיישוב הנוצרי בגולן (מהתקופה הביזנטית) התגלו בסקר הזה.
גלגל רפאים זוהה על ידי יצחקי גל כאשר הביט בתצלום אוויר והתרשם ממראה המעגלים הסימטריים.
בסקר התגלתה התרבות שהתקיימה בגולן בתקופת הברונזה הקדומה ובתקופת הברונזה התיכונה, שכללה את המתחמים הגדולים: מתחם לביאה (לוויה), מתחם ברדוויל, ומתחם יצחקי שנקרא על שמו של גל.
למרות המחקר הראשוני, נזנח האתר במשך השנים, והחפירות הארכאולוגיות הרציניות המקצועיות הראשונות שבו החלו רק במהלך שנות השמונים, אז החל האתר להוות מוקד התעניינות לחוקרים ומדענים, בעקבות עבודתם של הפרופסורים משה כוכבי ויוני מזרחי על המקום, בין בחפירות ובין בחקירה תאורטית.
בגלל גילו של המבנה ופגעי הטבע ששחקו אותו והרסו חלק ממנו, ייעודו של המבנה אינו ברור לגמרי לחוקרים, והדעות חלוקות באשר לשימושו המקורי.
למרות זאת, יש עובדה אחת שעימה מסכימים כל החוקרים: בזמן כלשהו בהיסטוריה שימש האתר כמקום פולחן להתכנסויות שבטיות או חברתיות כלשהן.
במרכז המבנה, במעגל הפנימי ביותר, הדולמן, נמצא קבר עתיק מאוד מלא בתכשיטים וחפצים יקרים.
הקבר מתוארך בערך לסוף האלף השני לפני הספירה.
המבנה עצמו קדום יותר מהקבר, כך שגם אלו שבנו את הקבר וטמנו בו את האוצר אינם בוניו המקוריים.
השערות עיקריות לגבי מהות האתר
אתר קבורה - אחת הדעות טוענת שהמקום היווה אתר קבורה קדום שבו נקברו אנשים חשובים או מנהיגי העם.
אישוש לתאוריה זו הוא הקבר שנמצא במרכז האתר.
למרות זאת, לא נמצאו במקום עצמות אדם אלא רק תכשיטים וחפצים המעידים על היותו אתר קבורה.
כמו כן, גם אם היה האתר מקום קבורה לא היה זה הייעוד הקדום של בוני האתר המקורי, משום שהקבר נבנה, כאמור, כאלף שנים אחרי בניית האתר.
קבורת שמים - המונח מתייחס לפעולה של השארת המת במקום פתוח בו יכולים נשרים לאכול את בשרו.
הארכאולוג רמי ערב טוען כי צורת הקבורה הרווחת בתקופה הכלקוליתית בגלוסקמאות הצריכה הסרת הבשר מגוף המת, ובשל הדמיון למבנים עגולים דומים באיראן ובהודו בתקופה המקבילה, מתקבל על הדעת שהאתר שימש למטרה זו.
פולחן - לפי השערה שמקובלת על חלק גדול מהחוקרים, שימש האתר כבמה לטקסים פולחניים מיוחדים של התושבים המקומיים, ביום הארוך והקצר ביותר בשנה.
כפי הנראה, לפני כ-5,000 שנה אכן חדרו קרני השמש הראשונות ביום הארוך בשנה דרך הפתח שבשער הצפון מזרחי, שגודלו 20 מטרים על 29 מטרים.
עם זאת, הן לא נכנסו בזווית מושלמת.
משערים שזאת משום שלבונים בימים ההם לא היו כלים אדריכליים מדויקים דיים.
ככל הנראה, היה הפולחן במקום לאלים אשתר ותמוז, אלי הפריון, כהודיה להם על היבול הטוב במהלך השנה.
לאחר שנבנה הקבר במרכז, כאלף שנים מאוחר יותר, נחסם מעבר קרני האור.
לוח שנה - דעה נוספת היא שהאתר שימש כלוח שנה פרימיטיבי.
אמנם, הקדמונים לא יכלו לקבל מהמקום את התאריך המדויק, אולם הוא סיפק את צורכיהם הפשוטים.
ניתן היה לקבוע את שני ימי ההיפוך בשנה, בחורף ובקיץ, על ידי מעבר האור בין שני סלעים, שני מטרים גובהם וחמישה מטרים רוחבם, שניצבו בקצהו המזרחי של המתחם.
תצפיות אסטרונומיות - קיימת סברה שהמקום שימש לתצפיות אסטרונומיות על מערכות הכוכבים בשמים בכל עת, ככל הנראה לשם חישובים דתיים.
חוקרים גילו שהמקום בנוי באמות מידה וביחסים שהיו מקובלים באותה התקופה במבנים שונים, וכן על ידי מצב הכוכבים בשמים.
למרות זאת, לחלק גדול מהמבנה, בין היתר לחומות הקטנות המחברות בין מעגל למעגל לא מצאו החוקרים כל הסבר מיוחד.
ישנה סברה שבבניית האתר ובתכנונו התחשבו הבונים במרחב הגאוגרפי באזור, בהרים כגון הר חרמון שכבר אז יוחסו להם משמעויות ודתיות.
לאחר זמן מה שבו התרבויות שהקימו את המקום התקדמו והתפתחו, ירדה קרנו של המקום, וכנראה, מעבר לנקודת שליטה צבאית, או אף נקודת תצפית או מכלאת צאן, לא הייתה לו חשיבות מיוחדת.
מטבע הדברים, משום היות האתר מקום "מסתורי" שייעודו ואופן בנייתו לא לגמרי ברורים, וכן בעקבות אתרים ה"מקבילים" אליו הקיימים ברחבי העולם, כגון סטונהנג' שבבריטניה ועוד עשרות אתרים ברחבי אירופה, הועלו השערות שונות ומשונות בקשר למטרתו האמיתית, רובן לא הגיוניות ולא ניתנות לאימות מדעי, בין השאר:
קשר לענקים - כפי שנכתב למעלה, משום שהאתר נמצא במקום שבו לפי המקרא חי עם של ענקים, יש הסוברים שהאתר נבנה על ידי ענקים, בשביל ענקים, או שהוא קבר של ענקים.
הגדילו לעשות אנשים הסבורים שמקום זה הוא קברו של גלית המקראי.
ברחבי הגולן פזורים עוד מספר אתרים שבהם, לפי מסורות שונות, קבור לכאורה גלית, ובוצעו מספר מחקרים על כך.
כמו כן, ישנם הטוענים כי במקום נקבר עוג מלך הבשן.
קשר לחייזרים או לכוחות על טבעיים - כמו לגבי אתרים נוספים דומים ברחבי העולם, כך גם לגבי אתר זה יש אנשים הסבורים שנוצר על ידי כוח עליון על טבעי כלשהו, או חייזרים.
גלעד המקראי -מבנה גל האבנים והדולמן שהקימו יעקב אבינו ולבן הארמי בשותפות המאוזכר בספר בראשית כמסוף הגבול ביניהם.
על פי המדרשים ביו קירות המבנה הזה המלאכותי עבר בלעם לארץ ישראל בדרכו לקלל את העם היהודי וגם דוד המלך במסע הכיבוש הצפוני שלו למרחב נהר הפרת .
מבנה זה המשמעותי והבינלאומי הוזכר לכן גם בשמו הארמי בתורה .
גלגל רפאים במאה ה 21
האתר נמצא כ-2.5 ק"מ בכיוון-מזרח-צפון מזרח לצומת דליות, או כשלושה ק"מ דרומית למושב יונתן.
שביל הגולן המסומן ירוק-כחול-לבן עובר במקום בקטעו התשיעי.
האתר איננו בולט במיוחד מגובה פני הקרקע אף ממרחק קרוב.
בעקבות תנועת העידן החדש והחזרה ל"מקורות" ול"טבע", וכן לדתות הטבעיות-פולחניות, נאספת באתר מדי שנה קבוצה של שוחרי העידן החדש ביום הארוך ביותר בשנה וכן ביום השוויון בין היום ובין הלילה, לצפייה בזריחה ובקרני האור הראשונות הנכנסות דרך האבנים.
במוזיאון עתיקות הגולן נמצא דגם מדויק של גלגל רפאים, המלווה במצגת שבה אפקטים קוליים וצבעוניים, וכן הסבר בשבע שפות על מהות המקום.
בספר הפנטסיה הישראלי לנוער "אגם הצללים" מאת רוני גלבפיש, תופס האתר מקום מרכזי בעלילה.
גלגלת היא מכונה פשוטה המורכבת מגלגל בעל דפנות משני צדדיו המקנות אחיזה לחבל.
הגלגלת תוארה לראשונה על ידי ארכימדס שחי בין השנים 287 – 212 לפנה"ס.
הגלגלת היא אחת משש המכונות הפשוטות (לצד המישור המשופע, הגלגל, המנוף, הטריז והבורג).
הגלגלת מאפשרת, בעזרת חבל והפעלת כוח, להרים משאות שונים.
שימוש אחד של הגלגלת הוא לשנות את כיוון התנועה של המשא.
למשל, כאשר אדם ימשוך חבל כלפי מטה, המשא יעלה למעלה.
שימוש חשוב של הגלגלת הוא הפחתת הכוח הדרוש להרמת המשא - באמצעות עיקרון היתרון המכני.
כאשר מחברים גלגלת אחת או יותר באופן בו הגלגלת משנה את גובהה, הכוח שיידרש להרמת המשא יקטן, אך יידרש להימשך אורך חבל גדול יותר.
כאשר במתקן נעה גלגלת אחת, הכוח שיידרש להנפת המשא יקטן בחצי, אך אורך החוט שיימשך יוכפל בשתיים.
בצורה דומה, כאשר במתקן ינועו שתי גלגלות, הכוח שיידרש להנפת המשא יקטן פי 4, אך החבל אותו יש למשוך גדל פי 4. עם זאת, כאשר ישתמשו בכמות גדולה של גלגלות במתקן אחד, החיכוך הרב שיוצר בין החלקים השונים יפחית מיעילות המערכת.
מניחים לצורך החישוב שהגלגלת חסרת משקל ושאין כוחות חיכוך ומתקיים הכלל של שימור האנרגיה לפיו המתיחות בחבל כפול התזוזה של המשקולת היא ערך קבוע.
ניתן למיין את הגלגלות לשלוש קבוצות:
גלגלת קבועה -הגלגלת קבועה ורק החבל נע
גלגלת נעה - החבל קבוע בקצה אחד והגלגלת נעה
גלגלת מרכבת - שילוב של גלגלת קבועה עם גלגלות נעות
גלדיאטור הוא סרט דרמה אפית אמריקני משנת 2000 בבימוי רידלי סקוט, ובכיכובם של ראסל קרואו וחואקין פיניקס.
הסרט זכה בחמישה פרסי אוסקר, כולל לסרט הטוב ביותר, ולשחקן הטוב ביותר (קרואו) ובשני פרסי גלובוס הזהב.
העלילה מתרחשת ברומא, במהלך המאה ה-2. לאחר ניצחון בקרב נגד הברברים בגרמאניה בפיקודו של הגנרל מקסימוס מרידיוס, מחליט הקיסר מרקוס אורליוס (ריצ'רד האריס) למנות את מקסימוס לקיסר לאחר מותו.
מקסימוס מסרב אך הקיסר אומר לו לחשוב על כך שוב ולהודיע לו בערב על החלטתו.
בינתיים הקיסר קורא לבנו קומודוס (חואקין פיניקס) ומודיע לו שהחליט למנות את מקסימוס לקיסר, קומודוס בתגובה חונק אותו ומתמנה לקיסר.
קומודוס מורה לקחת את מקסימוס ולרצוח אותו ואת משפחתו.
במהלך ההוצאה להורג, מקסימוס מצליח לפגוע באלה שניסו להרוג אותו ולברוח עם 2 סוסים.
מקסימוס מתחיל לדהור אל ביתו על מנת להציל את משפחתו.
כאשר הוא מגיע אל ביתו הוא מגלה שאיחר ורואה את הריסות ביתו ואת גופות אשתו ובנו תלויות, הוא קובר אותם ומתעלף.
כעבור כמה זמן הוא מתעורר ומגלה שנלקח בשבי על ידי סוחרי עבדים.
הוא נקנה בידי פרוקסימו, סוחר גלדיאטורים.
בינתיים, ברומא, הקיסר החדש קומודוס חוזר לעיר ומתקבל בקריאות גנאי מהעם ובזלזול מצד הסנאט.
קומודוס, במטרה לזכות באהדת העם, מכריז על 150 ימי חגיגות לזכרו של אביו.
במשך 5 שנים, הגנרל מקסימוס מצליח מאוד בתור גלדיאטור וזוכה באהדת הקהל המחליט לכנות אותו "הספרדי".
לאחר מכן פרוקסימו מקבל הודעה לשלוח גלדיאטורים להילחם בחגיגות של הקיסר בקולוסאום ברומא, הוא מחליט לשלוח קבוצה לוחמים, ביניהם מקסימוס.
בקרב הראשון מקסימוס וחבורת הגלדיאטורים משחזרים את טבח קרתגו בתפקיד הברברים שנהרגו בקרב האמיתי, אך מקסימוס (שלא כמו בקרב האמיתי) מצליח לנצח את הרומאים וזוכה באהדת הקהל.
קומודוס מבקש לראות את הגלדיאטור ומורה למקסימוס להוריד את הקסדה, מקסימוס מוריד ומגלה לו שהוא לא מת כפי שתכנן.
הקיסר זועם ומנסה למצוא תוכנית להרוג את מקסימוס מבלי לעורר את זעם העם, הוא מחליט לערוך קרב בין מקסימוס לאחד הגלדיאטורים הטובים ביותר ברומא המכונה ה"גאלי".
במהלך הקרב הוצאו מ-4 כיוונים שונים 4 טיגריסים קשורים מכלובים מתחת לאדמה לכיוונו של מקסימוס כאשר הקרב מוטה לרעתו, מקסימוס מצליח להביס את יריבו, והקיסר קומודוס מצווה עליו להרוג את ה"גאלי".
מקסימוס מחליט להפר את דבר הקיסר, לרחם על אויבו ולא להורגו.
כתוצאה מכך הקהל מעריץ את מקסימוס עוד יותר ומכנה אותו "מקסימוס הרחום", מה שמגביר את קנאתו של קומודוס ואת שנאתו למקסימוס.
הוא פוגש את משרתו המודיע לו שהצבא ממתין באוסטיה, ומציע לו לברוח ולחזור עם הצבא לעיר.
הגנרל מבקש ממנו למסור הודעה ללוסילה, אחותו של קומודוס, להפגיש אותו עם הסנאטור גראיקוס המתכנן הפיכה ומנסה להדיח את הקיסר (שם זה אגב, אירוני, שכן גריאקוס בלטינית פירושו בוגד).
ביחד הם מחליטים שבעוד יומיים מקסימוס יברח לשער העיר, שם יחכה לו משרתו שיוביל אותו לצבא ולאחר מכן הם יחזרו לעיר ויכבשו אותה, ידיחו את הקיסר ויחזירו את השלטון לסנאט.
בינתיים קומודוס שומע את בנה של לוסילה, לוציוס, אומר שהוא יהיה כמו מקסימוס "מושיע רומא", והוא כועס כאשר הוא מגלה שלוציוס שמע זאת מלוסילה.
קומודוס מאיים על לוסילה שאם היא לא תגלה לו מה היא מתכננת הוא יהרוג את בנה לוציוס.
לוסילה בוכה ולבסוף מגלה לו הכול.
קומודוס שולח חיילים לאסור את מקסימוס, אך הגלדיאטורים האחרים נלחמים בהם ומאפשרים למקסימוס לברוח.
מקסימוס בורח ומגיע לשער העיר, אך מגלה שנכנס למלכודת ונלכד בידי חיילי הקיסר.
מקסימוס נלקח לקומודוס שמודיע לו שילחם נגדו בקרב האחרון.
קומודוס דוקר אותו ומורה לשומרים להלביש אותו בשריון כדי שהקהל לא יראה את הדקירה.
על אף פציעתו מצליח מקסימוס להעיף את חרבו של קומודוס במהלך הקרב, והמשמר הפרטוריאני מסרב לסייע לקיסר.
קומודוס שולף סכין נסתרת אך מקסימוס נועץ אותה בגרונו של קומודוס והורגו.
לאחר מכן מת מקסימוס מפצעיו כתוצאה מהדקירה של קומודוס מלפני הקרב.
הסרט מתבסס באופן רופף ביותר על דמויות ואירועים אמיתיים ב מסוף המאה השנייה.
שחקן תפקיד ראסל קרואו מקסימוס מרידיוס חואקין פיניקס קומודוס קוני נילסן לוסילה ריצ'רד האריס מרקוס אורליוס אוליבר ריד פרוקסימו דג'ימון הונסו יובה דרק ג'קובי סנאטור גראקוס ג'ון שרפנל גאיוס תומאס ארנה גנרל קווינטוס ספנסר טריט קלארק לוציוס ורוס ראלף מולר הייגן סוון-אולה תורסן טיגריס טומי פלנגן קיקרו
פרס אוסקר לשחקן הטוב ביותר – ראסל קרואו
פרס גלובוס הזהב לסרט הדרמה הטוב ביותר
הסרט הופק על ידי דאגלס ויק, דייוויד פרנזוני וברנקו לוסטיג, וצולם באנגליה וברזאזאת – "עיר הסרטים" של מרוקו ומלטה – בתקציב של 103 מיליון דולר.
הנס צימר, מלחין הסרט, תכנן לצרף להפקת הפסקול את הזמרת עפרה חזה לאחר עבודתם על הפסקול "נסיך מצרים", אך מותה הפתאומי של חזה בפברואר 2000 גנז את הרעיון.
הסרט הוקרן לראשונה ב-5 במאי 2000, והכנסותיו בכל העולם עד פברואר 2007 הן מעל 458 מיליון דולר.
גלגלניים (שם מדעי: Araneidae) היא משפחה בסדרת העכבישאים.
שמה נגזר מרשתות הציד בעלות מתווה הגלגל אשר טווים מרבית מיניה.
המשפחה היא השלישית בגודלה מבין משפחות העכבישאים, אחרי הקופצניים (Salticidae) והערסלניים (Linyphiidae), עם מעל ל-3,000 מינים המסווגים ב-180 סוגים שתפוצתם בכל העולם מלבד בקטבים.
ביותר ממחצית הסוגים של הגלגלנים, הנקבה גדולה פי שניים או יותר מהזכר (דו-צורתיות זויגית).
השרידים הקדומים ביותר של עכביש גלגלני הם של Mesozygiella dunlopi מתקופת הקרטיקון התחתון שהשתמר בענבר מאזור ספרד.
העכביש מתחיל את טווית הרשת בחיבור של קצה קור לעצם כלשהו, ואז הוא רוכב על גבי הקור הנישא ברוח עד שהוא מגיע לעצם נוסף, אליו הוא מחבר את קצה הקור השני ומותח אותו בצורה אופקית.
אחר-כך מוריד העכביש קור נוסף במאונך מאמצע הקור הראשון ליצירת צורת האות T, ומותח באמצעות הקור השני את הראשון עד להיווצרות צורת האות Y.
מנקודת החיבור של שלושת הקווים שנוצרו מותח העכביש קורים נוספים ממשי שאינו דביק – קורים שיהוו את חישורי הגלגל.
לאחר מכן, העכביש טווה קור לא דביק בצורת ספירלה, מנקודת המרכז החוצה, ובהגיעו כמעט לקצה הקורים הרדיאלים, הוא מתחיל להניח קור דביק באופן ספירלי מהחוץ פנימה עד הגיעו למרכז.
יש מינים המשאירים את הספירלה הלא דביקה ואחרים מורידים אותה ומגלגלים אותה בו בזמן שהם טווים את הספירלה הדביקה.
עוד משפחות עכבישאים נוספות שבין מיניהם יש טווי רשת גלגלית הם:
פגיוניים – טווים בדרך-כלל רשתות אופקיות מעל פני המים.
נפיליים – משפחה חדשה יחסית (נחשבו בעבר תת משפחה של הגלגלניים), בעלי רשתות ענק.
גבנניים – משפחה ששייכת לעכבישים היוצרים קורים קריבלטים (cribellate spiders).
מרבית הגלגלניים טווים רשת אנכית, המתאימה ללכידת חרקים מעופפים.
כאשר חרק נלכד ברשת, העכביש חש בתנודות בקורים ומזהה את מיקום החרק במרחב רשת הגלגל.
העכביש אץ אל הטרף, משתק אותו בנשיכתו, ועוטף אותו בקורי משי.
במקרה של חרק ארסי או מסוכן, כגון צרעה, ייתכן שהוא יעטף לפני הנשיכה.
לא כל בני המשפחה טווים רשתות.
עכבישי הבולאס – עכבישים בני הסוג Mastophora ביבשת אמריקה, הסוג Cladomelea ביבשת אפריקה, והסוג Ordgarius ביבשת אוסטרליה, למשל, תולים כדור דביק של משי על קור קצר המוחזק ברגל קדמית, ומפרישים פרומון הדומה לפרומון המין שמפרישות נקבות של עשים ממינים מסוימים.
הפרומון מושך עש זכר, והעש נדבק לכדור ואז מושך אותו העכביש אליו על-מנת לאוכלו.
התנהגות מינית בגלגלנים כוללת מספר שלבים.
ראשית, הזכר הבוגר נמשך לנקבה הנמצאת על רשת הגלגל שלה בעזרת פרומונים המופרשים על הקורים או נישאים על ידי זרמי אויר.
כאשר הוא מגיע לרשת של הנקבה, הוא מתחיל ב"ריקוד" חיזור.
הוא פורט בקורים, מרעיד את הבטן (אופיסתוסומה), ומנסה להתקרב לנקבה.
ישנם מיני גלגלניים שבהם הזכר חותך חלק מקורי הרשת ומותח קור משי משלו ומבצע ריקוד חיזור כדי למשוך את הנקבה ממרכז הגלגל אל הקור שעליו הוא נמצא.
ההזדווגות נעשית ברגע שהנקבה מאפשרת לזכר להגיע עם הבחנינים (פדיפלפים) לפתחי המין בקדמת בטן הנקבה.
הזכר מעביר זרע שאגר בתוך שני הפדיפלפים, המשמשים אבר מין משני, לפתחי מין זוגיים של הנקבה.
הזרע נאגר בכיסי זרע (ספרמטקה) בבטן הנקבה ויכול לשמש להפריית מספר הטלות.
התנהגות החיזור של הזכר, על שלביה השונים, מעבירה מידע לנקבה אודות המין של הזכר ואודות טיבו, ומאפשרת לנקבה להחליט אם לקבל או לדחות אותו.
במינים אחדים, בזמן ההזדווגות, הזכר משאיר חלק מהבחנין בתוך פתח המין של הנקבה, דבר שעשוי למנוע ממנה להזדווג עם זכר נוסף, אבל גם מונע מהזכר להזדווג שנית.
לעיתים הזכר אינו שורד אחרי ההזדווגות ונטרף על ידי הנקבה.
גלגלי ענק הוא ענף ספורט מסוג התעמלות, בו הספורטאים מופיעים ומתחרים בתרגילי התעמלות תוך כדי שימוש במכשיר ה"גלגל", בעזרת שילוב של כוח, טכניקה וגמישות.
הגלגל עשוי משני חישוקים שווים בגודלם, עשויים פלדה ומצופים בפי.וי.סי, ומחוברים זה לזה על ידי שישה חלקים שווים.
ישנן שתי ידיות פנימיות, שתי ידיות צדדיות חיצוניות הנמצאות בצידי הגלגל, שני לוחות או קרשים אליהם מחברים רצועות עבודה, ושני שפרוצים.
בנוסף ישנם שני חיבורים מיוחדים אליהם מתחברים לוחות העץ של הגלגל.
כל המרחקים בגלגל הרוחב, והמרחקים בין החיבורים הם סטנדרטיים.
הגלגלים מיוצרים בגדלים שונים המותאמים לגובהו של הספורטאי, ונעים בין קוטר של 1.30 מטר ועד ל-2.40 מטר, בהפרשים של חמישה סנטימטרים.
גלגל של 1.30 מטר יתאים לספורטאי בן 6 שנים, וגלגל בגובה של 2.40 מטר יתאים לגברים בגבהים של 1.85 מטר ויותר.
הגלגל נמצא על שולי החישוקים על משטח ברוחב של שלושה מטר רוחב ובאורך של 23 מטרים.
במשך התרגיל הכולל ארבעה עד שבעה "פסים", מבצע המתעמל אלמנטים שונים עם ובלי קישורים.
בתחרויות מותר למתעמל לבצע שני סיבובים של הגלגל לכל כיוון.
המתעמל יכול לבחור להישאר בצידו הפנימי של הגלגל או לצאת ממרכז הגלגל לאחר מינימום סיבובים הקבוע בחוקה.
עבודה עם הגלגל בקו ישר מתחלקת לחמש רמות קושי של אלמנטים (E ,A ,B ,C ,D).
הרמה הגבוהה ביותר היא D והמתעמל חייב לבנות תרגיל ובתוכו נמצאים 8 אלמנטים שונים.
הניקוד וקושי התרגיל נקבעים על סמך מספר האלמנטים ורמת הקושי שלהם.
הגלגל מסתובב על חישוק אחד (דומה למטבע המסתובב על השולחן), על-גבי משטח של 13 מטר על 13 מטר.
במשך התרגיל מבצע הספורטאי תרגילים שונים.
ספירלה גבוהה: הגלגל נמצא בזווית של כ-60° מהקרקע - 2 סיבובים של הגלגל בספירלה גבוהה שווים תרגיל אחד - עם או בלי רצועות.
ספירלה נמוכה: הגלגל נמצא בזווית של 30° מהקרקע 3–5 שניות של סיבוב הגלגל בספירלה נמוכה שווים לתרגיל אחד, ללא רצועות.
קפיצות בגלגל מתבצעות כאשר הגלגל בתנועה על שני חישוקיו.
עד העשור השני של המאה ה-21, בוצע תחום הקפיצות אך ורק על ידי גברים, אך מאז, בתחרויות בינלאומיות משתתפות גם נשים בקטגוריה זאת.
כאשר ספורטאי מבצע את הקפיצה חייב להיות הגלגל בתנועה מתמדת עד לקפיצה עצמה בה הגלגל מאט, ומנקודת שיא הגובה מבצע הספורטאי את הקפיצה עצמה.
המתעמל "זורק" את הגלגל, רץ לכיוונו, קופץ אליו ולאחר ממנו.
גם בקטגוריית הקפיצות ישנה חלוקה לרמת קושי על-פי קטגוריות.
קפיצות לדוגמה הן: סלטה קדימה/אחורה, קפיצת ראש/ידיים, ברגים ועוד.
שני ספורטאים המשתמשים בגלגל אחד ומבצעים תרגילים בישר או בספירלות, והאלמנטים הם אותם אלמנטים בניגוד לתרגיל ישר.
תחום זה נהוג בהופעות בלבד.
בשנת 1981 הגיעה קבוצה מגרמניה לזכרון יעקב במסגרת חילופי נוער ספורט עם גלגל אחד.
שלמה כהן קנה מהם את הגלגל והקים קבוצה בארץ בזכרון יעקב.
אבי נהרי, משה בניזרי (בר-און) וניב לוי היו חלק מצוות המאמנים הראשונים בארץ.
בהמשך הקים ווילי וקסלר מועדון נוסף בחיפה בשיתוף עם מחלקת הספורט של עיריית חיפה.
בשנת 1987 נערך מופע גלגלים רחב היקף על ידי שלמה כהן בכינוס הפועל ה-14, אשר כלל 60 גלגלים.
בישראל ישנם כיום כ-350 ספורטאים המתאמנים בהתעמלות גלגלי ענק.
מועדוני הספורט המרכזיים בארץ נמצאים בזכרון יעקב, חוף הכרמל, קריית טבעון,יפו ובתמרת.
קבוצות האימון בארץ מחולקות לפי גיל (הגילאים בענף 9–30) ורמה (מתחילים שנה ראשונה עד אליפות עולם).
בענף ספורט זה הביאו ספורטאי הקבוצות הישגים טובים לישראל בתחרויות ובאליפויות עולם.
אלוף ישראל החל משנת 2005 הוא עידו לביטוב.
באליפות העולם שנערכה בשיקגו בשנת 2013 זכו ספורטאי נבחרת ישראל לנוער ב-3 מדליות.
אורי מילבאור זכה במדליית זהב בקטגוריית "ישר".
גלדיס בנטלי הייתה זמרת בלוז קרוס דרסרית אמריקאית שפעלה בתקופת הרנסאנס של הארלם (תנועה תרבותית של אפריקאים אמריקאים שהתפתחה בשנות ה-20 ושנות ה-30 בהארלם שבניו יורק).
בנטלי נולדה בפילדלפיה, פנסילבניה שבארצות הברית, הוריה היו האמריקאי ג'ורג' אל בנטלי ואשתו מרי מוט אשר מוצאה באי טרינידד.
בגיל 16 היא ברחה מבית הוריה ועברה לניו יורק.
היא נהגה להופיע בבר להט"בי בשם "Clam House" שנמצא ברחוב 133, אשר היה מה שנהוג לכנות "Speakeasy" - מקום שמכר אלכוהול באופן בלתי חוקי במהלך תקופת היובש.
בנטלי החלה להופיע במקום במהלך שנות ה-20 והתפרסמה בתחילת שנות ה-30 כאשר הופיעה במועדון בהארלם בשם "Ubangi Club" עם מופע שכלל מקהלה של מלכות דראג.
סימני ההיכר של בנטלי היו משקלה הרב, יותר מ-110 קילו, ומנהגה להתלבש בבגדי גברים שכללו טוקסידו וכובע צילינדר.
היא ניגנה בפסנתר ונהגה לאלתר מילים, לרוב בעלות תוכן וולגרי ובוטה, לשירים מוכרים מאותה התקופה בקול עמוק ועבה תוך שהיא מפלרטטת באופן מוקצן עם הנשים בקהל.
כאשר בוטל חוק היובש עברה לדרום קליפורניה.
בנטלי הוטרדה לעיתים קרובות בגלל מנהגה ללבוש בגדי גברים, אך בהיותה לסבית מוצהרת ולא הסתירה את זהותה המינית.
בנוסף, היא טענה כי היא נישאה לאישה באטלנטיק סיטי.
עם זאת, במהלך תקופת המקארתיזם היא החלה לראשונה ללבוש שמלות, נישאה לגבר (דבר שהכחישה בתקופה מאוחרת יותר) והחלה ללמוד כמורה והצטרפה לקבוצות נוצריות בטענה ש"נרפאה" על ידי לקיחת הורמונים נשיים.
היא נפטרה בשנת 1960 מדלקת ריאות.
דמויות המבוססות על גלדיס בנטלי הופיעו במסיבות שארגן קארל ואן וכטן, בספר "נהר עמוק" מאת קלמנט ווד (Clement Wood) ובספר "Strange Brother" מאת בלייר ניילס (Blair Niles).
הקלטות שלה יצאו בחברות "Okeh Records", ויקטור טוקינג משין ו-"Excelsior".
גלדיס בנטלי נהגה להופיע במועדונים הבאים:
Mona's Club 440 - סן פרנסיסקו
גלדהפיגן (בנורווגית: Galdhøpiggen, "פִסגת גָּלְדְהֶה") הוא הגבוה בהרי סקנדינביה וצפון אירופה.
ההר שוכן במחוז אופלנד שבמרכז נורווגיה, בשטחה של עיריית לום, והוא חלק מרכס יוטונהיימן, שבעצמו הוא חלק משרשרת הרי סקנדינביה.
כיתר ההרים המעצבים את דרומה של נורווגיה שייך גם גלדהפיגן מבחינה גאולוגית-היסטורית לאורוגנזה הקלדונית.
סלע היסוד העיקרי שמרכיב את המסיב הוא הסלע גברו, שמצוי בחלקים גדולים של הרכס.
בעידן הקרח היה ההר מכוסה בקרחונים, וקיבל את צורתו הנוכחית.
במשך שנים רבות לא ידעו גאולוגים כי גלדהפיגן הוא ההר הגבוה בנורווגיה.
הכבוד ניתן להר סְנֶהֵטָּה הנראה יותר בבירור.
בשל כך עד מאוחר יחסית (המאה ה-19) לא נעשו ניסיונות להעפיל אל גלדהפיגן.
מקובלים שני מסלולי העפלה אל ההר: האחד מתחיל בבקתה ספיטרסטולן, בגובה 1,104 מטר מעל פני הים, והשני בבקתה יובאסהיטה, 1,841 מ'.
טיפוס במסלול הראשון אורך כחמש שעות לטיפוס ושלוש שעות לירידה, ובשני כשלוש שעות לטיפוס ושעתיים לירידה חזרה.
במסלול יובאסהיטה נדרש מדריך, שכן בדרך חוצים קרחון.
על הפסגה, בגובה 2,469 מטר, ממוקמת בקתה נוספת, שבה נמכרות מזכרות.
בימי שמש בחודשים יולי ואוגוסט מבקרים בפסגה מאות מטיילים.
גלדור הגבוה בן הדור לורינדול הוא דמות בדיונית המופיעה בלגנדריום של ג'.ר.ר.
מנהיג לבני האדם שחי ופעל בארצות שמצפון לבלריאנד לקראת סוף העידן הראשון.
גלדור היה מנהיג אנשי הדור, העם הגדול ביותר משלושת עממי האדין.
לקראת סוף העידן הראשון, בצפון מערב הארץ התיכונה, ניטשה מלחמה מרה בין שר האופל מורגות' היושב באנגבנד לבין העלפים והאדין.
לעיתים השתתפו בקרבות גם הנאוגרים.
מורגות' שאף לשלוט בכל העולם.
את האורקים והמפלצות ובני האדם הזדוניים הוא שיסה בעלפים ובאנשי האדין שסירבו להכיר בשלטונו.
באותה התקופה היו העלפים רבים וחזקים מאוד ומקומות ישובם ומצודותיהם הקיפו את ארצו של שר האופל ומנעו ממשרתיו את השלטון והמעבר בארצות הרחבות שמעבר להם.
מפעם לפעם ניסה מורגות לשלוח צבאות אורקים ומפלצות על הצרים עליו בניסיון לשבור את המצור, אך ללא הועיל.
את כוחות העלפים שקיימו את המצור, חיזקו במידה ניכרת בני האדם שחיו איתם.
בדורתוניון ישבו אנשי באור והציבו כתף יחד עם בני פינרפין, ובדור לומין חיו אנשי הדור הרבים והחזקים, אשר נלחמו בעוז בשירות בית פינגולפין.
גלדור נולד בדור לומין להדור לורינדול שהיה מנהיג בית מרך ושר דור לומין.
גלדור נולד בזמן המצור הגדול על אנגבנד.
בתקופה בה הנולדור בסיועם של בית באור ובית מרך שמן האדין - החזיקו בכוח רב במעוזים ומצודות סביב סביב לאנגבנד ומנעו ממשרתי מורגות' את היציאה החוצה והמעבר דרומה.
גלדור גדל בשנים וקיבל את הכינוי "הגבוה", שכן היה גבוה גם יחסית לאנשי בית מרך רמי הקומה.
אז נערכה חגיגה גדולה לאנשי האדין, כי ילדי מנהיג בית מרך וילדי מנהיג ההלדין נכנסו בברית נישואין כפולה.
גלדור הגבוה יורש בית הדור, נישא להרת בת הלמיר מנהיג ההלדין.
באותו אירוע, נישאה גלורדל אחות גלדור להלדיר בן הלמיר והשמחה הייתה גדולה.
בשנים הבאות נולדו לגלדור שני בנים: הורין והואור.
בנעוריהם נשלחו על ידי אביהם גלדור לחניכות אצל משפחת בית אמם, בבית הלמיר שר ההלדין.
בשנת 455 לעלות השמש, פרץ הקרב הגדול המכונה דגור ברגולך.
בקרב ההוא נהרג הדור לורינדול וגלדור הגבוה נעשה מנהיג בית מרך ושר דור לומין.
שנה לאחר מכן נספה פינגולפין בדו-קרב עם מורגות', אז היה פינגון למלך העליון על הנולדור ולשליטו העליון של גלדור.
כמה שנים לאחר מכן, פלשו אורקים ליער ברתיל, מקום מושבם של ההלדין.
בני גלדור יצאו להילחם באורקים עם אנשי ברתיל, אך נפלו למארב אורקים חזק ולא נודע מה עלה בגורלם.
גלדור חשב כי נספו והתאבל עליהם, אך לאחר שנה הם שבו ישירות לביתו שבדור לומין בריאים ושלמים, לאחר ששהו בממלכת גונדולין.
שבע שנים לאחר דגור ברגולך, שלח מורגות' צבא להתקיף את היתלום.
באותו זמן פיקד גלדור על מצודת אתל סיריון שהגנה על המעבר בהרים מאנפאוגלית להיתלום.
כוחות מורגות צרו על המצודה ובזמן המצור נהרג גלדור הגבוה מפגיעת חץ.
בנו הורין נטל את מקומו, נקם את מותו ושבר את המצור על המצודה.
גלדיאטור הוא דמות בדיונית של גיבור-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת The X-Men #107 מאוקטובר 1977 ונוצרה על ידי הכותב כריס קלרמונט והמאייר דייב קוקראם.
גלדיאטור הוא האלטר אגו של קאלארק, חבר גזע הסטרונטי החייזרי שגדל תחת שלטונה של אימפריית השי'אר.
כל חברי הגזע הסטרונטי נולדים עם יכולות על-אנושיות, אך יכולים להשתמש בהן רק כאשר הם מקדישים את חייהם למטרה מסוימת.
קיסר השי'אר חשש בשעתו ממרד של הגזע הסטרונטי ופקד על קאלארק להרוג את זקני הגזע.
רק קאלארק היה נאמן מספיק כדי לבצע את הפקודה.
כאות לנאמנותו, קאלארק הוכרז כפראיטור של אימפריית השי'אר.
כוחותיה של הדמות ושמה נראים שמתבססים על דמויותיהם של סופרמן ושל מון-אל, חבר לגיון גיבורי-העל.
שם הדמות הוא הכלאה בין שמו הקריפטוני של סופרמן, קאל-אל, לבין שמו הארצי, קלארק קנט.
דמותו של קאלארק מופיעה באקס-מן: סדרת האנימציה בפרקים על הפניקס האפלה בעונתה השלישית.
כאשר קבוצת אקס-מן נקלעה לעימות עם אימפריית השי'אר בנוגע לכוח הפניקס, כפי שמתואר בסיפור "אקס-מן: סאגת הפניקס האפלה", קאלארק נלחם בהם תחת שלטונו של הקיסר ד'קאן, ותחת שלטונה של ממשיכתו, הקיסרית לילנדרה נרמאני.
בהמשך, קאלארק עוזר לאקס-מן נגד מספר שומרי משמר עריקים ששירתו תחת בוגד, לורד סאמדר.
בשעה שרדף אחרי קבוצה של גזע הסקרול משני הצורה, קאלארק הגיע לכדור הארץ והתקיף בטעות את ארבעת המופלאים.
בעזרתם של ספיידרמן וקפטן אמריקה, הקבוצה העריקה נחשפת ונלכדת.
בינתיים, דת'בירד אחותה של לילנדרה מארגנת הפיכה והופכת לקיסרית החדשה.
היא פוקדת על קאלארק לעמוד בראש המשמר המלכותי כדי לעצור את קבוצת פיראטי החלל סטארג'אמרס ואת קבוצת גיבורי-העל אקסקליבר, אך היא מורה על נסיגה ברגע שמתגלה כי כוחות המורדים מונהגים בידי לילנדרה.
באירועי "מבצע סופה גלקטית", קאלארק נכנס לעימות נוסף עם האקס-מן כאשר נשלט בידי סקרול שהתחזה לצ'ארלס אקסבייר ונתקל במספר מחברי האוונג'רס בעת המלחמה בין הקרי והשי'אר.
בשעה שרבים מגיבורי-העל נעלמים לאחר הקרב הסופי נגד אונסלוט, לילנדרה (שנטלה מחדש את השליטה על הקיסרות) פוקדת על קאלארק וכוחות המשמר המלכותי להגן על כדור הארץ.
הוא עוזר לאקס-מן בזמן התקפתו של גלקטוס.
לאחר ניסיון התנקשות בקיסרית לילנדרה, קאלארק משחק תפקיד חשוב כאשר כדור הארץ הופך לכלא בין-גלקטי.
קאלארק מקבל פקודות לעצור את וולקן הכובש, שמבקש להשמיד את אימפריית השי'אר כנקמה על כך שהקיסר ד'קאן רצח את אמו של וולקן.
קאלארק לוכד את וולקן ומביאו למתקן כליאה.
אולם, סוכן שי'אר שמעוניין בחזרה לימים שתחת שליטתו של ד'קאן משחרר את וולקן וביחד עם דת'בירד מנהלים הפיכה להפיל את שלטונה של לילנדרה.
וולקן הופך לקיסר הבא של אימפריית השי'אר, וקאלארק אינו מחבב אותו אך מחויב לפעול לפי פקודותיו.
וולקן מבסס את שלטונו על השי'אר ולוכד את קבוצת סטארג'אמרס.
הוא מתחיל להרחיב את האימפריה, מה שמוביל למלחמה עם גזע הקרי.
כאשר וולקן פוקד על קאלארק להרוג את לילנדרה, זה האחרון נוטש את עמדתו ומגן עליה.
במהלך ניסיון להשיבה לכס השלטון, מתנקשים בחייה.
וולקן נהרג בקרב עם מנהיג הבלתי אנושיים, חזיז שחור.
כשאף אחד בשושלת המלוכה לא נותר בחיים, מלחמת אזרחים מאיימת לפרוץ באימפריית השי'אר.
קאלארק מקבל את ההצעה להפוך לקיסר כדי להימנע מעימותים נוספים.
במהלך אירועי "הציווי של תאנוס", קאלארק מצטרף לקבוצת המשמידים, הכוללת את בטא ריי ביל, הגולש הכסוף, קוואזר ורונאן המאשים.
באירועי "אינסופיות", קאלארק חבר גם במועצה הגלקטית.
גלגלת נקבים או גלגלת שלושה נקבים היא אביזר למתיחת חבלים במערכת החִיבֵּל הנייח של אוניות מפרשים גדולות.
זוהי דיסקה עבה עשויה עץ קשה, על פי רוב ליגנום ויטה, ששלושה חורים קדוחים בה.
צורת הגלגלת מזכירה את חורי העיניים והאף של גולגולת מת, ומכאן שמה באנגלית ובשפות אירופיות נוספות.
גלגלות הנקבים שימשו בעיקר למתיחת הרכסות, חבלי החיזוק הרוחביים של התרנים.
המתיחה הושגה על ידי השחלה ומתיחה של שרוך חבל קצר (lanyard) דרך חורי שתי דסקאות, העליונה שחוברה בחבל אל הרכסה והתחתונה שחוברה בחבל או בחבק ברזל אל גוף האונייה.
גלגלת בעלת חור יחיד נקראת "גלגלת עין", באנגלית: bull's eye, ושימשה להולכת חבלים ולשינוי הכיוון שלהם.
גלגל תנופה הוא רכיב מכני מסתובב המשמש לאגירת אנרגיה סיבובית.
הגלגל נע במהירות גבוהה ושומר על מהירותו לאורך זמן בשל מומנט התמד ומקדם חיכוך נמוך.
לרוב משמש להספקת אנרגיה סיבובית רצופה, גם כאשר מקור האנרגיה הסיבובית אינו רציף.
במנוע בעירה פנימית הוא מהווה אחד הרכיבים המרכזיים בגל ארכובה.
הוא ממשיך להסתובב קבוע גם בפרקי זמן בהם אף צילינדר אינו מפעיל כוח על גבי המנוע וגם כאשר המנוע במצב סרק.
בנוסף לכך הגלגל מקל על עבודת המנוע בזמן האצה מחדש.
הגלגל גם אחראי על ריסון תנודות המנוע.
לעיתים גלגל תנופה משמש לאגירת אנרגיה מעבר למומנט שמספק מקור האנרגיה, זאת באמצעות אגירת אנרגיה לאורך זמן ושחרור בפרק זמן קצר.
ביכולת זו נעשה שימוש במכונת מסמרות אוטומטיות המנצלת את האנרגיה מהמנוע למסמור הרכיבים המתכתיים, כמו גם במכוניות צעצוע מסוימות .
בשימוש בגלגל תנופה ברכבים יש להתחשב בתופעת הנקיפה.
זו מתרחשת כאשר מומנט חיצוני פועל שלא בציר הסיבובי של הגלגל.
התופעה התרחשה כאשר רכבים בעלי גלגל תנופה שהוצב במאונך לציר התנועה, נעו מעבר ראש גבעה או בתחתית גיא, דבר שהוביל למאמצי צד.
להסרת התופעה נדרשו שתי דיסקיות.
גלגל תגובה (גלגל ריאקציה) מבוסס על מנגנון זה ומשמש לשליטה בתנועה הזוויתית של לוויינים בחלל, כחלופה להנעה רקטית.
הכלי מבוסס על כלים מתקופות קדומות כגון: פלך טוויה מהתקופה הנאוליתית והאובניים, שגם נדרשו לשמור על מהירות סיבוב של כלי מכני.
בתקופת המהפכה התעשייתית, תרם ג'יימס ואט לפיתוח גלגל תנופה ושילובו במנוע קיטור.
כמו כן ג'יימס פיקארד השתמש במכשיר בשילוב ארכובה על מנת להמיר תנועת החזר לתנועה סיבובית.
גלדיאטור הוא דמות בדיונית של נבל-על המופיע בחוברות הקומיקס דרדוויל ביקום מארוול קומיקס.
הדמות הופיעה לראשונה בחוברת Daredevil #18 מיולי 1966, ונוצרה בידי הכותב סטן לי והמאייר ג'ון רומיטה האב.
גלדיאטור הוא האלטר אגו של מלווין פוטר, מעצב בגדים שהפך לפושע בכך שעיצב לעצמו חליפת שריון קטלנית, הכוללת להבים נשלפים.
הוא נלחם בדרדוויל, ולאחר מכן נפגש עם השודד המחופש.
הוא נלחם בדרדוויל באירופה, שם הצטרף למשפחת-הפשע מאגיה.
הוא הצטרף לשגרירי הרשע של אלקטרו נגד דרדוויל, ועזר לוויטני פרוסט בקרב נגד איירון מן.
הוא נלחם בדרדוויל פעמים רבות, עד שהחליט לחזור למוטב.
הוא החל לקחת טיפול מבטסי ביטי, איתה הוא התחתן.
הוא עזר לדרדוויל ואלקטרה נגד היד, פגש את ספיידרמן, עבד בשירות הקינגפין והרחיק בני-נוער מחיי הפשע.
הוא אולץ לעבוד עבור לורד הפשע אלכסנדר בונט, שסחט את פוטר באיום שיהרוג את ילדתו.
פוטר הביא את דרדוויל לבונט, שמת מהתקף לב בהשפעת סמים.
מלווין הובס בידי טיגריס לבן, והוחזר לכלא.
הוא הואשם ברצח שני אסירים אחרים והוגן בידי משרד עורכי-הדין נלסון ומורדוק, הלא הוא דרדוויל.
למרות שדרדוויל גילה את מלווין חף מפשע, הוא איבד את התיק ומלווין הוחזר למאסר.
לאחר שתקף אסיר נוסף וכמה שומרים, מלווין בורח מהכלא לביוב.
לאחר שהשיג את תלבושתו הישנה, הוא הרג חפים מפשע בצ'יינהטאון ותקף את דרדוויל בזהותו האזרחית במסעדה.
כאשר דרדוויל המעולף התעורר, הוא הציל את אשתו, והחזיר את מלווין לכלא.
הוא סומם לאחר שהטיח את ראשו כנגד הקיר בתאו, והתגלה כי מיסטר פיר גרם להשתוללותו באמצעות כימיקלים.
את דמותו של מלווין פוטר מגלם בסדרת הלייב אקשן "דרדוויל" השחקן מאט ג'רלד.
גלגלון הוא תרגיל גופני המתבצע במגוון רחב של פעילויות ספורטיביות כגון התעמלות, טריקינג, אמנות לחימה וריקוד.
תרגיל הגלגלון מתבצע על ידי הבאת הידיים אל הרצפה, כל יד בנפרד, והרגליים עוברות מעל פלג הגוף העליון כאשר יד אחת או שתיים נמצאות על הקרקע.
לאחר מכן, הרגליים חוזרות לקרקע והגוף חוזר לעמידה זקופה.
השם גלגלון ניתן בגלל הדמיון בין תנועת התרגיל, בו המבצע יוצר תנועה דומה לתנועת החישור בגלגל העגלה.
בכל ענף ספורט ישנה טכניקה שונה לביצוע גלגלון, כאשר הגלגלון הקלאסי המבוצע בענף ההתעמלות תמיד מתחיל בעמידת מכרע.
במצב המכרע ההתחלתי על המתעמל להרים ידיים ישרות כלפי מעלה, כשפלג הגוף העליון פונה קדימה.
בשלב הבא המתעמל דוחף את הגוף בעזרת הרגל הקדמית, ומעביר את הידיים לקרקע יד לאחר יד עד שהגוף נמצא במצב של היפוך.
במהלך ההיפוך על הרגלים להישאר בפיסוק רחב ככל שהמתעמל יכול לבצע, כאשר הרגליים ישרות וכף הרגל מתוחה במצב פויינט.
לבסוף מניח המתעמל את הרגל החלשה ואחריה את הרגל החזקה בחזרה לעמידת מכרע עם ידיים ישרות מעלה, והמתעמל פונה לכיוון ההפוך ממנו התחיל את התרגיל.
בארצות הברית, פיסוק הרגליים חייב להגיע לפחות ל-90 מעלות על מנת לקבל ניקוד על התרגיל בעת תחרות.
בענף התעמלות מכשירים, הגלגלון מבוצע על מכשיר הקרקע ומכשיר הקורה (בנות בלבד).
התרגיל יכול להשתלב עם תנועות נוספות כמו ריצה או צעדים מקדימים לגלגלון.
בנוסף ניתן לבצע גלגלון ללא הנחת הידיים על הקרקע בתרגיל שנקרא גלגלון בלי ידיים.
ניתן לראות את התרגיל בכל ענפי ההתעמלות למעט ענף הטרמפולינה.
בריקוד הודי קלאסי בשם קראנה (Karana) תרגיל הגלגלון נקרא טלוילאסיטם(talavilasitam), ובקפואירה נקרא אוו(aú).
רכבת גלגלי שיניים אפיציקלית היא אחת הקונפיגורציות האפשריות לגלגלי שיניים דיפרנציאליים, והיא מכילה (לפחות) שני גלגלי שיניים המוצבים כך שהמרכז של אחד מהם סובב מסביב למרכז של האחר, וטבעת שיניים חיצונית.
במערך כזה, גלגל השיניים בעל המרכז המקובע נקרא גלגל השמש, בעוד גלגל השיניים השני, שסובב סביבו, מכונה גלגל פלנטה.
גלגלי השיניים הפלנטריים וגלגל השמש נושקים, כך שהשפות שלהם מתגלגלות ללא החלקה.
נקודה על השפה של גלגל הפלנטה יוצרת, כאשר היא נעה, עקום אפיציקלואידי.
גלגלי שיניים אפיציקליים קיבלו את שמם מן היישום המוקדם ביותר שלהם, שהוא מידול התנועות הפלנטריות הנצפות בשמיים.
בערך בשנת 500 לפנה"ס, היוונים המציאו את הרעיון של אפיציקלים, הווה אומר מעגלים הסובבים מסביב למעגלים אחרים.
בעזרת גרסה מתוחכמת למדי של אפיציקלים, תלמי, בספרו אלמגסט משנת 148 לספירה, היה מסוגל לחזות נתיבים פלנטריים.
למנגנון אנטיקיתרה, משנת 80 לפנה"ס, הייתה מערכת גלגלי שיניים כה מורכבת שהייתה מסוגלת אף לקרב את מסלולו האליפטי של הירח בשמיים, ואפילו לדמות את מחזור תשע השנים של הפרצסיה של מסלולו האליפטי (ככל הנראה היוונים מידלו את תנועתו לא כתנועה אליפטית, אלא כתנועה אפיציקלית).
ניתוח מתמטי של מערכת אפיציקלית פשוטה
יחס גלגלי השיניים (gear ratio) של מערכת אפיציקלית הוא מעט לא אינטואיטיבי, במיוחד מכיוון שישנן מספר דרכים שבהן קלט סיבוב יכול להיות מומר לפלט סיבובי.
שלושת הרכיבים הבסיסיים של מערכת אפיציקלית הם:
Carrier: אוחזת באחד או יותר מהגלגלים הפלנטריים ההיקפיים, ששיניהם משתלבות עם אלו של גלגל השמש.
מהירות הסיבוב של רכיב זה יחסית למהירות הקווית של מרכזי גלגלי הפלנטות.
טבעת שיניים: טבעת חיצונית עם שיניים הפונות כלפי פנים ומשתלבות עם גלגלי הפלנטות.
בדוגמה זו ננתח את המערכת האפיציקלית הפשוטה ביותר האפשרית, זו של גלגל שמש, גלגל פלנטה יחיד וטבעת חיצונית.
הן המהירויות הזוויתיות של הטבעת, גלגל השמש, גלגל הפלנטה, והמערכת המקשרת בהתאמה, ו-:
אלו הם מספר השיניים של הטבעת, גלגל השמש וגלגל הפלנטה.
הם הרדיוסים של גלגל הפלנטה, השמש והטבעת, בהתאמה.
ברור מתנאי ההשקה של גלגלי השיניים שקוטר גלגל הפלנטה צריך להיות שווה להפרש הרדיוסים של הטבעת החיצונית וגלגל השמש.
לכן, כיוון שגלגלי השיניים חייבים להיות מסודרים במרווחים שווים וזהים עבור כל אחד מהגלגלים כדי שהשיניים של גלגלים נושקים ישתלבו היטב, נקבל ש-:
ההקשה של השוויון הימני מהשמאלי נובע מהנחת מרווחים אחידים בין שן לשן וזהים עבור כל הגלגלים, כלומר מההנחה שמתקיים לכל מהגלגלים: , כאשר קבוע הפרופורציה זהה.
תנאי אי-החלקה פירושו שהמהירויות הקוויות בנקודת ההשקה של נקודה על גלגל הפלנטה ושל הנקודה על גלגל השמש שנמצאת במגע עמה, שוות (וכדומה לגבי הממשק של גלגל הפלנטה וטבעת השיניים).
לפיכך, אם נסמן ב-V את המהירות הקווית של מרכז גלגל השיניים הפלנטרי, נקבל:
כלומר קיבלנו מערכת של שתי משוואות ליניאריות עם שני נעלמים.
לכן מקבלים שהמהירות הזוויתית והמהירות הקווית V של גלגל הפלנטה הן:
קצה זרוע המערכת המקשרת (carrier) אוחז במרכז הגלגל הפלנטרי, ולפיכך הקצה שלה נמצא במרחק ממרכז המערכת ששווה לממוצע רדיוסי השמש והטבעת, כלומר:
כיוון שהמהירות הזוויתית של המערכת המקשרת מקיימת: , נקבל:
גלדווין היא עיר במישיגן שבארצות הברית.
מחוז גלדווין נקרא על שם הנרי גלדווין, מפקד צבאי בריטי בדטרויט במהלך מלחמת פונטיאק (אחת ממלחמות האינדיאנים).
המחוז נקרא בשנת 1831 ואורגן בשנת 1875. העיר נקראה לראשונה "סדר" (Cedar), על שם נהר שעל גדותיו היא נמצאת, עד שהתגלה שעיירה אחרת במישיגן חולקת את אותו השם, ואז נקראה העיר על שם המחוז.
הכנסייה הראשונה בגלדווין הייתה כנסייה מתודיסטית שהושלמה ב-31 במרץ 1878. בסתיו 1878 הוקם בית הספר הראשון על ידי יצחק האנה, ואחר כך הוחלף בבית ספר בן ארבעה חדרים בשנת 1883.
נכון לשנת 2018, מתגוררים בגלדווין כ-2,948 תושבים.
נכון למפקד האוכלוסין בשנת 2000, התגוררו בעיר 3,001 נפשות, 1,234 משקי בית ו-740 משפחות.
היו 1,234 משקי בית, מתוכם 31.3% ילדים מתחת לגיל 18 התגוררו איתם, 42.3% היו זוגות נשואים שחיו יחד, 14.1% היו בעלי בית ללא בעל נוכחות, ו-40.0% לא היו משפחות.
36.1% מכלל משקי הבית היו מורכבים מאנשים פרטיים, ו-19.8% גרו מישהו שחי לבדו שהיה בן 65 ומעלה.
הגיל החציוני היה 38 שנים.
ההכנסה החציונית למשק בית בעיר הייתה 29,598 דולר, וההכנסה החציונית למשפחה הייתה 38,269 דולר.
נכון למפקד האוכלוסין של שנת 2010, היו 2,933 אנשים, 1,261 משקי בית, ו-680 משפחות שהתגוררו בעיר.
צפיפות האוכלוסייה הייתה 1,014.9 תושבים לקילומטר מרובע (391.9 לקמ"ר).
היו 1,261 משקי בית, ל-29.3% מתוכם היו ילדים מתחת לגיל 18 שגרו איתם, היו 34.4% זוגות נשואים שגרו ביחד, ל-15.9% היו בעלות בית בלי בעל נוכח, ל-3.6% היו בעלי בית בלי אישה נוכחת ול־46.1% לא היו משפחות.
42% מכל משקי הבית היו יחידים ול-21.9% היו מישהו שגר איתם שהיה בגיל 65 או מבוגר יותר.
גודל משק הבית הממוצע היה 2.19 וגודל המשפחה הממוצע היה 2.96. הגיל החציוני בעיר היה 40.4 שנים.
היספנים או לטינים מכל גזע היו 1.50% מהאוכלוסייה.
היספנים או לטינים מכל גזע היו 1.1% מהאוכלוסייה.
גלדווין מנוהלת על ידי ראש העירייה ומועצת עיר בת שמונה אנשים.
אזור אקלים זה מאופיין בהפרשי טמפרטורה עונתיים גדולים, עם קיץ חם עד חם (ולעיתים לח) וחורפים (לפעמים קרים קשים).
על פי מערכת סיווג האקלים של קופן, לגלדווין אקלים יבשתי לח, בקיצור "Dfb" במפות האקלים.
, שחקן בייסבול בליגת העל, נולד בגלדווין.
דבי סטבנוב, פוליטיקאית ממישיגן, נולדה בגלדווין.
NF, אמן הראפ וההיפ-הופ, נולד בגלדווין.
, להקת רוק וסגידה נוצרית אמריקאית, נוסדה בגלדווין.
גלדיאטור 2 הוא סרט דרמה אפי אמריקאי שבוים על ידי הבמאי רידלי סקוט על פי תסריט מאת דייוויד סקרפה.
הסרט הוא המשך לאירועי הסרט "גלדיאטור", שעלה לאקרנים בשנת 2000. בסרט מככבים פול מסקל, פדרו פסקל, ג'וזף קווין, פרד השינגר, ליאור רז, דרק ג'קובי, קוני נילסן ודנזל וושינגטון.
פיתוחו של סרט המשך לסרט הראשון החל לראשונה כבר ביוני 2001, ונמסר שאת תסריטו עתידים לשוב לכתוב דייוויד פרנזוני וג'ון לוגאן.
ברבות השנים שחלפו מאז, הציע סקוט מספר עדכונים מדי פעם, כולל על מעורבותו הפוטנציאלית של ראסל קרואו ועל קשת העלילה בה תעסוק הסרט.
פיתוחו של הסרט הוקפא לאחר ש"דרימוורקס" נאלצה למכור את זכויותיו של הסרט הראשון ל"סרטי פרמאונט" בשנת 2006. בשנת 2018, הוכרז רשמית על פיתוחו של סרט ההמשך, ובינואר 2023 נמסר כי בתפקיד הראשי יככב מסקל.